докато пазарният дял на промишлеността на Съюза е намалял от 50,5 % на 29,5 %. Действително, въпреки спада в потреблението през периода 2017—2019 г. с 34 %, китайският внос е продължил да завзема пазарен дял от промишлеността на Съюза. През същия период цените на китайския внос са се увеличили с 12 % (таблица 4), докато цените на промишлеността на Съюза са се увеличили повече — с 14 %, но много по-малко от разходите за производство, които са се увеличили с 27 %. Така че още през 2019 г. промишлеността на Съюза е понесла съществена вреда, причинена от дъмпинговия внос.
 (235)
 През 2020 г. китайските цени са намалели с още 16 % в сравнение с 2019 г., а пазарният дял на китайския внос се е увеличил от 55 % на 61 %, т.е. с 10 %. През същия период цените на промишлеността на Съюза са намалели с 8,2 %, разходите за производство са се увеличили с 19 %, а пазарният ѝ дял е спаднал с 15 % — от 29,5 % на 25,1 %. Това е оказало значително въздействие върху промишлеността на Съюза, поради което рентабилността ѝ е станала силно отрицателна през разследвания период.
 (236)
 Въз основа на горното Комисията стигна до временното заключение, че вносът от Китай е нанесъл съществена вреда на промишлеността на Съюза. Тази вреда е имала въздействие както върху обема, така и върху цените.
 5.2. Въздействие на други фактори
 5.2.1. Спад в потреблението
 (237)
 В своите становища относно започването на процедурата Eurofer и Федерацията на германските производители на стомана считат развитието на потреблението, показано в таблица 2, за основната причина за вредата. То е намаляло с 50 % през разглеждания период. Това развитие отразява по-слабото търсене от страна на основния сектор на ползвателите (стоманодобивната промишленост). Стоманодобивната промишленост е намалила покупките си на калциев силицид, като е използвала своите запаси от калциев силицид, и през разглеждания период производството на необработена стомана е спаднало с 18 %.
 (238)
 През 2018 г. потреблението на калциев силицид спада с 14 % в сравнение с 2017 г., а промишлеността на Съюза все пак успява да приспособи дейността си към този спад, така че рентабилността на продажбите на калциев силицид да се запази на равнище над 10 %. През 2019 г. обаче ситуацията вече не е устойчива за промишлеността на Съюза, тъй като навлизането на китайския внос означава, че производството и продажбите на промишлеността на Съюза са спаднали до равнища, които не ѝ позволяват да покрие нарастващите си разходи за единица продукция. През 2020 г., годината на началото на пандемията от COVID-19, потреблението спада с още 25 %.
 (239)
 Както Eurofer, така и Федерацията на германските производители на стомана твърдят, че не китайският внос, а спадът в производството на сурова стомана е основната причина за вредата, понесена от отрасъла за производство на калциев силицид.
 (240)
 На фона на намаляващото потребление обаче пазарният дял на КНР се е увеличил с 57 %, т.е. от 38,7 % на 60,8 %, докато спадът в производството, обема на продажбите, пазарния дял, рентабилността, заетостта и възвръщаемостта на инвестициите